Bulak ved Nilen, sett fra øya Ghezireh, 1902
**Boulaq** (arabisk: **بولاق**‎; også transkribert **Bulaq**, eller eldre **Bulak**) er et distrikt (*kism*) i Kairo i Egypt som grenser mot sentrale Kairo i sør, Azbakeya i øst og Nilen i vest.

Etymologi
---------

Navnet Boulaq antas å komme fra gresk, φυλακή, «vakt, tollpost»; franskmennene oppfattet navnet som snarlikt 'Bon Lac', som betyr 'God sjø', og forestilte seg at en fransk betegnelse var blitt til arabisk Boulaq og som uttales 'Bolaa' på egyptisk arabisk.[]

Historie
--------

Boulaq var opprinnelig en øy i Nilen fram til at Nilens løp ble endret mot vest på midten av 1300-tallet.

Etter Baibars' erobring av Kypros i 1428 ble Boulaq den viktigste havnen i Kairo langs Nilen. Mot slutten av 1400-tallet, under sultan Barsbay, hadde Boulaq også overtatt rollen som den ledende kommersielle havnen fra havnen i Gamle Kairo.

I den senere del av 1400-tallet skjedde to store forandringer i Kairos bybilde: Dannelsen av havnen Boulaq og distriktet Azbakeya i de nordøstre deler av den sentrale byen. Byens grense hadde før dette vært uforandrede i 300 år ifølge de kart som ble utarbeidet av den franske Egyptekspedisjon av 1798.[]

Det egyptiske museum ble etablert i Azbakeya av den egyptiske regjering i 1835 i nærheten av Azbakeyaparken ved det som skulle bli Operatorget. Museet ble flyttet i 1858 til Boulaq fordi det opprinnelige museet ikke kunne romme alle artefakter. I 1855, straks etter at alle artefakter var blitt flyttet, ble det skjenket til erkehertug Maximilian av Østerrike.[] De er nå i Kunsthistorisches Museum i Wien.

Man engasjerte den franske arkitekt Auguste Mariette til å tegne og konstruere et nytt museum for antikvitetene. Det nye museet ble reist ved Nilens bredder i Boulaq. Mariette ble også museets direktør, og mange papyrer funnet og brakt dit i denne epoken bærer ordet Musée de Boulaq i sine navn.

I 1878, etter at museet stått ferdig en tid, ble det rammet av en oversvømmelse som gav varige skader. Da ble antikvitetene flyttet til annen forvaring i Giza. Der var de frem til 1902, da de ble flyttet til nytt sted, Det egyptiske museum ved Tahrirplassen.

Boulaqs havn ble etterhvert nedlagt.

Avisen *Al-Ahram* har sine lokaler i Boulaq.

Referanser
----------

1. ↑  .
2. ↑  Peust, Carsten (2010). *Die Toponyme vorarabischen Ursprungs im modernen Ägypten*. Göttingen. s. 30.
3. ↑  «Encyclopædia Britannica - Boulaq». *www.britannica.com*. Besøkt 25. mars 2011.
4. ↑  Parker, Richard B.; Sabin, Robin; Williams, Caroline (1985). *Islamic monuments in Cairo* (3 utg.). Cairo: American University in Cairo Press. s. 276. ISBN 977 424 036 7.
5. ↑  Jfr. Auguste Mariette: *Les papyrus égyptiens du Musée de Boulaq*, Publiés en fac-similé sous les auspices de S.A. Ismaïl-Pacha, khédive d'Égypte.
6. ↑  Jfr. Michel Dewachter: *L'original de l'Inventaire de Boulaq* Bulletin de l'IFAO, Institut français d'archéologie orientale, Le Caire, 1985, n. 85, s. 105-131

Litteratur
----------

* Selim, Gehan Mohammad Elsayed (2012). *Remaking urban spaces in Egypt : a study of Bulaq Abul Ela planning schemes 1960-2005.* (PDF) (thesis). University of Sheffield.
* Selim, Gehan (2016). *Unfinished places : the politics of (re)making Cairo's old quarters*. Routledge. ISBN 9781317506256.

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** GeoNames
 |